
Izdavač : 

SVETIŠTE GOSPE BRZE POMOĆI — 
SLAVONSKI BROD, Omladinska 57 

Odgovara: Vid MIHALJEK 


Tisak: GRO »Plamen« — Slav. Brod 


UMJESTO PREDGOVORA 


Majci 

koja rodivši Jedinca Sina 
milijune djece ima 
i svakoga tko želi 
za dijete svoje prima. 

Ženi 

u kojoj majku i siročad ima, 
a jednako je majka 
žutoj rasi, bijelim i crnima. 

Zeni-heroju, 

koja k’o majka 

ponese najteže ljudske jade 

i vrijednost svoju i sebe dade, 

da se i beznadnima 

rodi tračak nade . . . 

. . . Toj Ženi majci-Mariji upućene su ove riječi 
i ovi reci kao zapisani trenuci nadahnuća i ushi- 
ćenja pred Njenom veličinom. 

Kao simbolični »hvala« za bratsku susretljivost i 
podršku u mom dosadašnjem pisanju ovu zbirku 
»Mariji s ljubavlju« posvećujem subratu svećeni- 
ku — Preč. Vidu Mihaljeku. 

U Nuštru, krajem studenog 1984. 

Zlatko Rajčevac 

Sto mogu reć o tebi 


Sto još mogu reći, 
a da nije znano 
i nije rečeno, 
ili napisat’ 
da nije napisano 

0 Tebi, Marijo 
velika ženo, 
koja si veličina 
Nebeskih visina 
tako vješto skrita 

u sjeni još većeg Sina?! 

Sto o sjaju s visina 

može uopće prozborit 

srce iz blatne i prašnjave doli?! 

Mogu tek 
kucajima tog srca 
koje Te ipak voli 

1 koje Ti se divi 
izreć 5 kako ga boli 

što u blatnom lutanju živi. 

Sto je prljavo, neposlušno 
i nedostojno dijete 
i često u njem nema 
ni trunka, ni sjene 
od tako uzvišene žene, 

Majke tako čiste i svete! 


Mogu 

na žrtveniku kajanja 
zapalit’ svoju zloću 
— neka gori 
i diže plam u Visine, 
koji nek svojim sjajem 
kao pjesma zbori 

0 sjaju Tvoje dobrote, 
Tvoje čistoće i ljepote 

1 Tvoje veličine! 



TAJNA TVOG BlCA 


USKLIČNIK SVEMOĆI BOŽJE 


Marijo, 
na granici 

gdje ljudski razum staje 
nastaje Tvoje biće 
i mimo svake slutnje 
rađa se čudesni lik. 

K’o na novoj stranici 
što se povijesti daje 
— radosti pobjede što sviće — 
tajnom šutnje 
ispisan klik. 

Klik 

izrečen šutnjom, 

a ipak se do na kraj svijeta čuje 

i nezaobilazan 

prisutan tu je 

taj vječiti 

čudesno izrečeni 

po Tebi-ženi 

svemoći Božje uskličnik! 


Kad bi ljubav plamen bila, 

Ti bi, Majko, davno sagorila 
i pepeo bila 
u jednom svijetu 
koji bi od Tebe 
postao buktinja. 

I kad bi se mogle 
zbrajati boli 
srca koje kao Tvoje voli 
nemoćne bi i nedostatne bile 
sve formule računske 
u ljudskoj školi . . . 

. . . Al ? da prikaže razmjer 
tajne ljubavi 
kojom Tvoje srce voli 
i misterija Tvoje patnje 
i Tvojih boli 
ne postoji mjere. 

I nikakvim razmišljanjem 

i po nikakvoj školi 

ljudi Te shvatit ne mogu . . . 

. . . Tajna je Tvog bića, Majko, 
tek donekle shvatljiva 
i prihvatljiva 
očima vjere 
po onom što znamo 
i što vjerujemo 
izvan svake mjere 
o neizmjernom i svemoćnom Bogu, 

IME MOJE MAJKE 


Pitate; kako se zove moja Mati?! 

Ime neponovljivo, jedinstveno, 
kadro pakost, zlobu i himbu strti. 
Ime je njeno 

poziv u život i uništenje smrti. 

Zove se i dar visina, 
a strah i trepet silama pakla. 

I Majka što rodi Sina 
koji uskrisi nadu u sreću, 
što se o neposluh spotakla. 

Ime joj je izdanak svemoći 
i ljubav u čudo pretočena, 
lijek protiv jada i nemoći 
i Djevica 

istovremeno i majka i žena. 

Mogu je zvati i posijane boli 
koje radošću rode 
na tlu srca, koje Ona nosi, 
a koje voli 

u ime spasa i slobode. 

Naziva se i sušta skromnost 
odjevena beskrajnim sjajem 
Marija-majka 

tako obična, a izuzetak žena 
čije oči zrače Rajem. 


Zovem ju i oaza 
u pustinji lutanja 
grešnim bespućima 
i neugledna, 

al’ jedina staza do izlaza 
iz labirinta 

među mnogim lažnim putovima, 

I 

želite li znati 

kako se zove moja Mati, 

znajte; 

Ime je Njeno 
od bezbroj imena 
što su Njome izrečena 
i svakim se može zvati 
to stvorenje Božje, 
a Roditeljka Boga, 
mati svakog materinstva, 
moja draga Mati 
Marija Žena 
iznad sviju žena. 

NA MALU GOSPU 


TVOJE IME 


Kada je Bog 
pravedni 
iz gnjeva svog 
ljubavlju 

htio palom čovjeku 
ususret izaći. 

I kad je stog 

s beskrajnog Božanskog 

prijestolja svog 

u vrijeme 

med ljude 

trebalo saći, 

iz usta Mudrosti vječne 

dobrotom je 

tek IME izrečeno. 

Ime Tvoje, 

Djevice, Majko i Ženo, 
što se nad ponor nad vilo 
i izrečeno 
jaz 

između ljubavi i smrti 
premostilo. 

Izrečeno je ime Tvoje, 
MARIJO.' 

Tebe je, Ženo, 

i Tvoj lik k’o izuzetak 

snovala Ljubav 

taknuta vapajem pokoljenja. 

Tvoje je postojanje 

doziv’o bolni krik 

proigrane sreće 

što ne priznaje svršetak, 

ni u zrcalu smrti 

smisao rođenja. 

I stog je ovaj dan 

skladanje himne sreće 

što utišava bolne krike, 

uzdahe i vapaje. 

stog je Tvoj, Majko, rođendan 

trenutak što prestati neće, 

već prelij evajuć’ se u vječnost 

od srca do srca, 

iz duše u dušu, 

iz naraštaja u naraštaj 

prelazi, biva i traje . . . 

... I zato danas 
sretan sam, Majko, 
i pjevam, 
jer Tvoj rođendan 
i mom rođenju 
i postojanju 
radost i smisao daje. 

PRED GOSPOM BRZE POMOĆI 


Marijo, 

k Tvojoj ispruženoj ruci, 
k utočištu 
i najsigurnijoj luci 
plove moje misli 
noseći molbe 
i vapaje jada 
što su život stisli. 

K Tvojoj darežljivoj ruci 
pružam sklopljene ruke. 

U njima molitvu, 

u molitvi sebe, 

svoje srce i njegove muke. 

K Tebi, Majko brze pomoći, 
pred Tvojim likom 
u tišini 
i u samoći 
pune pouzdanja 
ja upirem oči. 

Treba živeći, Majko, 
kroz nebrojene dvojbe, 
opasnosti i nesigurnosti proći, 
a teško je često 
biti zatečen, slab, 
nespreman i sam. 


Marijo, 

Majko brze pomoći, 
u trenucima teškim 
uza me budi 
u pomoć priskoči! 



MOLITVA GOSPI BRZE POMOĆI 


Gospo brze pomoći, 
pred Tobom klečimo. 

Vijek nam danas 
teče strelovito. 

Munjevito rasuđivat’ treba, 
a lako se zgriješi. 

Budi uz nas na pomoći, 

jer Te mi prosimo; 

izmoli nam osobito 

znat’ pogledat’ 

k strani Neba, 

da nam milost dvojbe riješi. 

Majko brze pomoći, 
u suvremen svijet nam poći 
u kome smo često izgubljeni 
zbog tjeskobe što ga prati, 
jer nemire mnoge rađa. 

Izmoli nam, Majko, moći 
kroz nemire mirno proći, 
ne zbunit’ se zatečeni. 

Da se stalnost duha vrati 
za kormilo naših lađa. 


Djevo brze pomoći, 
mnoge pute život nudi. 

U trci s vremenom 
lako se zaluta. 

Ti svojom pomoći 
svakog trena uz nas budi, 
da pod teškim jurnjave bremenom 
ne skrenemo s Božjeg puta! 

HODOČASNIČKA PJESMA 
(Gospi brze pomoći) 


Majko brze pomoći, 
k Tebi dođosmo. 

Svoje jade, nemoći 
sobom donijesmo. 

Jer tko će nam pomoći, 
ako nećeš, Majko, Ti 
:Gospo, Djevo brze pomoći: 

Primi pozdrav od svih nas, 

Majko draga, Ti. 

Pjevamo Ti svi u glas 
puni radosti. 

Pjesmom sebe dajemo, 
klicat ne prestajemo: 

:Zdravo, Majko brze pomoći: 

U svakoj nam potrebi 
zagovaraj nas. 

Dar izmoli vjernosti 
do na smrtni čas. 

Tebi se izručamo, 

Tebi preporučamo 

:svoje dane i svoj vječni spas: 

Obdari naše domove 
svjetlom radosti. 

Štiti, Majko, majke sve 
i cvijet mladosti. 

Jačaj naše očeve, 
blaži žulje njihove. 

:Da svi svima darom budemo: 


Domovinu čuvaj nam 
i daruj joj mir. 

I svijet cijeli obdari 
mirom potrebnim. 

Da svi ljudi hvale Ti 
na majčinskoj dobroti 
:složno, bratski, pjesmom ljubavi: 

Kući sada krećemo, 
blagoslov nam daj. 

Bdij nad nama, molimo, 
putem do na kraj. 

I pjevamo; hvala Ti 
za tolike milosti. 

Zbogom, zbogom, zbogom, Marijo, 
zbogom, Majko brze pomoći! 

KOD KAMENITIH VRATA 


Neka zanosna sveta tišina 
i po kamenju prosuta patina 
što su je nanijela stoljeća, 
koja šuti, a ipak govori. 

Mnoštvo raznolikih svijeća gori 
i plamen im tinja 
k’o neugasiva buktinja 
vjekovne vjere jednog naroda. 

Usred plamena svijeća 
okružena pogledima cvijeća 
prastara potamnjela slika 
Marijina lika 
motri mirno svakog, 
pa i mene-prolaznika. 

Oko Gospine slike 
na nebrojene kamene ploče 
urezan vjekove dugi HVALA 
za sve što je posredstvom svojim 
Božja Mati izmolila i dala. 

Kao da je povijest jednog roda 
dio svojih stranica 
ovdje ispisala. 

Iz tišine 
u polumraku 
čujem u zraku: 

»Zdravo Marijo . . . Sveta Marijo, 
moli za nas . . .« 


Kako prije sto godina, 
tako jučer, tako danas . . . 

I sluša srce, sluša 
šapat tisuća proiazničkih duša, 
njihovih sudbina, molbi i vapaja 
iz pokoljenja u pokoljenje. 

Mole milost, utjehu, oprošten je 
djeca mnogih naraštaja . . . 

... I ne mogu se otet’ dojmu 
koji sve to u meni stvara; 
vjekovna je vjera u Mariju 
sinova roda Hrvata 
bez baldahina, oltara, 
bez lustera i zvona 
— jer je tu prisutna ONA — 
sazdala velebnu spomen-kateđralu, 
koja Joj postojanjem daje hvalu 
od običnog, 

najobičnijeg gradskog prolaza, 
od KAMENITIH VRATA. 

BLAGOVIJEST 


IMA JEDNA LJEPOTA 


Ima jedna veličina 
skromnošću izatkana 
u velebnu sliku 
Majke što drži Sina. 

Ima jedan cvijet 
neugledan, 
a tako raskošan 
k’o najljepša rozeta 
što katedrale krasi. 

Ima jedan svijet, 

koji u cijelosti shvatit’ ne mogu 

— sa zemlje je na Nebo uzet 

da posluži ljudima i Bogu — 

ka kom se gleda 

kad svijet ideala se gasi. 

Ima 

jedna neugledna ljepota 

i skromna raskoš 

čije je ime 

c jelovom Neba 

postalo melodija 

koja s milijuna usana romoni 

kad zvono zazvoni: 

»Ave MARI A«! 


U tišini svitanja 
svim vjekovnim tminama, 
zahvaljuju«*’ poslušnosti Visinama 
na skroman ljiljanov cvijet 
kaplja je nebeske rose 
šutke pala . . . 

. . . Kad je na svjetlu riječi: 

»Zdravo milosti puna . . 
ta kaplja zablistala 
povijest je u čudu stala 
pred tajnom prizora 
koja je razum zagolicala: 

U tišini svitanja 
punoj čuđenja 
i nebrojenih pitanja 
jedna je žena 
noge bose 
mirno 
bez straha 
najotrovnijoj zmiji 
na glavu stala . . . 

... I u trenutku jednog svitanja 
skrivajući utjelovljenu tajnu 
neodgovorenih pitanja 
Marija 

— istovremeno djevica, žena i majka 
svjetlom je BLAGE VIJESTI 
obzorja budućnosti 
obasjala! 


— 20 — 


21 — 



DADE TE GOSPOD 


Dade Te Gospod 
po poslušnosti Tvojoj 
k’o mirisan dašak Neba 
nad beskrajnim zadahom 
ljudskih neposluha. 

Dade te za okrilje 
nejakoj djeci svojoj, 
na koju lukavstvom vreba 
i lažnim strahom 
zavist Zlog duha. 

Dade nam Te Gospod 
u providnosti svojoj 
k’o tračak sunca 
za dane buduće: 
teške, tmurne i žuljave. 


Dade nam Te 
u dobroti svojoj 
za Majku, 

da uspevši se do vrhunca 
pružajuć’ moćne ruke 
vodiš iznemoglu djecu 
do cilja, do krila Tvoga, 
do vječne slave. 

Dade nam Te Gospod 
u svemoći svojoj 
k’o najveće 

što nam je mog’o dati: 
da budeš spona 
što nas s Njime veže 
- istovremeno Njegova 
i naša Mati. 

MARIJINO SRCE 


Žrtvenik je 
odricanja sebe 

da se Božjoj namisli posluži 

to Srce, 

koje jer voli, 

herojski 

bez suza 

prima u se boli, 

da mjesto njih 

radosti pruži. 

To srce žene 

što trpeći ljubi 

srce je heroja, 

koje Ijubeć’ 

šutke ukazuje 

kako se bori do kraja. 

Nema za njeg 
bitke izgubljene. 

Iako je rana 

— ne zna im se broja — 
ono izgarajuć’ 
samo sebe gubi, 
da ljubav urodi 
plodovima Raja. 

Marijino srce 
stjecište je^ boli, 
koje osmišljava žrtvu 
ljubavi što voli 
vidjet sebe mrtvu 
na putu slobode 
— samo da se 
radosti njene rode! 

U IME LJUBAVI 


molitva u Šutnji 


Poput vjerna 
brižna čuvara 
dragocjenog blaga 
iza vela 
skrovite tišine 
Ti si se skrila. 

Skromna i smjerna 
tajnu si čuvala 
svog srca i tijela 
u koje je moć s Visine 
Nebo zatočila. 

I tajnu si nosila 
poput čuvara brižna 
vjerno do kraja, 
da bi je na mig Neba 
ljudskom rodu dala. 

I premda si tako skromna bila, 
postala si nedostižna. 

S odanosti »Stvari Raja« 
uzdiže Te Bog 
do prijestolja svog 
i učini Kraljicom Neba, 
da Ti u ime Ljubavi 
kaže: »Hvala«. 


Već dugo 

pred Tobom, Majko, 
šutke ja klečim . . . 

. . . Ne šutim zato 

što Ti ne bih imao što reći, 

već su nemoćne i slabe riječi, 

da mogu izreći 

što sve u dušu navire 

Tebe motreći. 

I zato, 

premda šutim, 

Ti iz pogleda očiju čitaš 

kakvi se sve osjećaji 

u srcu kriju 

i koje sve molitve 

iz njega kliju, 

aT ih nevješto dijete 

što pred Tobom — tajnom kleči 

preplavljeno bujicom slutnji 

nije kadro reći, 

već jedino 

pogledom zadivljenim 
prema Tvom liku 
u šutnji. 

MAJKA PRED MARIJOM 


MOLITVA JEDNE MAJKE 


0 Majko majčinstva, 

Ženo neshvaćena, 

Ti najbolje znaš 
što znači bit’ majka 

1 zvat’ se žena. 

U dušu uzdrmane majke zaviri 
i vidi 

koliki vrebaju obziri 
i izviru nemiri 
u ova teška vremena 
na putu kojim treba poći 
majka-žena. 

Pred Tobom, Majko, stojim 
usamljena sred neshvaćanja 

i molim: 

»Okriljem svojim 
majčinskog prihvaćanja 
korake moje učvrsti 
i pogled u budućnost smiri. 

Bar djelić hrabrosti 
od Betlehema do Golgote stečene 
prelij u moje srce, 
srce djeteta Tvoga, 
a majke-žene, 
da me na putu 
ne smetu i ne skrše 
nikakvi preziri«! 


Marijo, 

Ti si majka 
i znaš kako srce boli 
kad se majčinski voli 
neposlušno i tvrdoglavo dijete 
kom opasnosti prijete 
da mu se propašću osvete. 

Znaš 

da majčinsko srce 
usprkos maču boli 
sebi ne odoli, 
već i dalje voli 
i moli: 

»Marijo, 

Majko ljubavi svete, 
zaklinjem Te srcem svojim 

— ojačaj moju ljubav 
snagom molitve do beskraja, 
da barem ona 

kao nit spaja 

— do kraja — 

Tebe i moje nesretno dijete. 
Marijo, 

Majko ljubavi svete, 
sjeti se da sam mati, 
a Tvoje dijete«! 

MAJCI ŽALOSNOJ 


Majko žalosna, 
strahota Kalvarije 
bolima ti para grud . . . 

. . . No u Tvom oku 
suza ne blista 
od žalosti 

zbog umirućeg Krista . . . 

. . . Od pogleda 
daleko u budućnost 
dušu Ti 
tupa i nijema 
bol je napunila, 

koja je i ovu strahotu zasjenila. 
Kao da si zanijemila 
motreć’ neshvatljivu ćud 
tolike djece svoje 
za koju će sve ove strahote 
Križa sa vrha Golgote 
ostati samo »ludost križa« 
i ipak biti uzalud! 

0 Majko žalosna, 
djeca smo Tvoja. 

Nek Tvoja nijema majčinska bol 
za našeg boja 
s napašću neposluha 
dadne nam sluha 
za ljubavi jecaj 

1 takne i našu grud! 


ZAŠTITNICI BIJEDNIKA 


Draga Majko, 

koja si prijatelj 

ljudske bijede, patnje i jada 

i iz dana u dan 

sa njima druguješ, 

a jedini Ti neprijatelj 

biva ljudska propast. 

Molim Ti se žarko; 
među mnogim uzdasima, 
molbama i vapajima 
i moj glas da čuješ 
što ga šaljem sada 
za buduće dane 

kad mi možda — molit — snage ponestane. 

A trebat će 
moć’ se ođrvati. 

II’ propasti, iT ostati. 

Zaštitnice bijednih 
kad prevagne napast 
k meni ruke pruži 
i s mojom se bijedom druži, 
da mi možda očaj 
propast ne postane! 


30 — 


31 — 


MOLITVA BOLESNIKA 


Marijo, pred Tobom sam 
i molim. 

Snašle su me bolesti i patnje 
ove suzne doli. 

Majko boli, i moja si mati. 

Milost mi izmoli, 
da srce shvati 

da nisam suvišan na svijetu 
dok ovako patim. 

Ta, Krista pod križem 
na Golgotu pratim 

pomažući da se izgubljeni život vrati 
onima koje voli. 

K’o Tvoje dijete, a Kristov brat 
i ja sam jedan od njih. 

Trpeći ljubav mu vraćam, 
jer najvjernije se voli 
baš dijeleći boli. 

Al’ dok ovako stojim i molim 
gledaj uć’ u oči patnji 
poželim pobjeć’ od nje 
i pomalo se bojim. 

Majko boli, milost isprosi, 
da se snaga vrati 
— ne proklinjat’ 
već ustrajati do kraja. 


Kao što si pratila Krista 

i mene prati, 

da ne budem sam, 

već iz prisutnosti Tvoje shvatim; 

nije patnja sebi svrhom. 

Njom je Isus vratio život 
i otvorio vrata Raja. 

A u Majčinu se srcu 
rnoja patnja 

s Njegovim trpljenjem spaja. 

Majko, 

prisutnošću svojom 

mom trpljenju smisao vrati 

i ne ostavljaj me, 

već me pod mojim (Kristovim) križem 
hrabri i prati 
do kraja! 

MOLITVA MAJCI 


Tebi, Ženo, 
koja si bila kadra 
strpat sve sumnje 
pod noge Vjeri. 

Tebi, koja si bila hrabra 
ponijet neshvaćanje 
u nečuvenoj mjeri 
da se ostvari naum od praiskona 
— da postaneš »ONA«, 
koja će otvorit Rajske Dveri. 

Tebi pred noge 

svoje sumnje stavljam 

i nesigurnosti svoje 

koje se boje 

i preklinjem Te 

dok Te molitvom pozdravljam: 

»Prepozna j me, Majko! 

Ta, sin sam Tvoj, 
a Kristov brat. 

Prihvati me za ruku 
i stazom vjere me vodi, 
jer sa sumnjama bijem boj. 

Sa strahovima vodim rat 
žvačući vlastitu muku 
što mi ponestaje snage 
kročiti sam za svojom težnjom; 
u visine — k slobodi!« 

Zato sklopljenih ruku 
pred Tobom klečim, 
a ne stojim 

ja što se pomalo bojim 
i vapim: »Vodi me, Majko, vodi«! 



ZVAT SE TVOJE DIJETE 


Majko, 

ja ne znam kako, 
al J znam da jesi 
čudo nad čudima, 
kad Te Gospod tako 
divno uresi 
jedinu među ljudima. 

Duhom Te svojim tak’o 
da dadneš majčinstvom 
dio Nebesih 
svim ljud’ma drugima. 

I zato me, Majko, 

radost obuzima 

i sreća se razliva u grudima 

što me ime resi — 

zvat I * * * 5 se Tvoje dijete, 
pripadat ljudima. 

OKVIR ZA MAJČINU SLIKU 


Od najdražih biranih riječi 
okvir sam ispleo 
za Tvoju, Majko, sliku. 

Zanosnim pogledom djeteta 
što pred Tobom kleči 
taj sam okvir obojio 
za ures Tvome liku. 

Vijencem 

od tihih drhtaja duše 
koja Te voli 

ovjenčah Tvoje predivno lice. 

Kucaj e srca 
što pred Tobom moli 
pretopio sam 
u blistavu krunu 
za glavu Tvoju, 

Majko i Kraljice. 

No, što je sve to 

spram pojave Tvoje svete?! 

A F primi, Majko, 

jer u taj je okvir 

uplelo svu svoju ljubav 

jedno Tvoje dijete. 

HVALA TI MAJKO 


Hvala Ti, Majko, 
što postojanjem svojim 
primjer vjere daješ 
kad sam pokoleban 
i kad sam nestalan. 

Zahvaljujem, Majko, 
što u čekanjima svojim 
ruke širit ne prestaješ, 
ma da sam nevrijedan. 

Bezbroj put sam bio nezahvalan. 

Hvala Ti — velim, 
jer sam mnogo puta 
iz obi jesti 

bjež’o iz Tvoga okrilja, 
a Ti ipak povratke ne brojiš. 

Hvala Ti bićem cijelim, 
što na kraj’ svakog puta 
mojih nevjernosti 
k’o najdraža zbilja 
vjernošću svojom 
čekajuć me stojiš. 

Zahvaljujem, Majko, 

što Te srce ima 

kad treba prići Bogu 

s bremenom svijesti svoje zloće. 

Hvala Ti, 

što me sreća obuzima 
da Te prizvat mogu 
i ne moram svom Bogu 
sam bez igdje ikog 
k’o jadno siroče. 

